Om vinteren skjer en blanding av vannmassene, ved at det avkjølte overflatevannet synker ned og bringer næringsrikt vann fra dypere lag opp til overflata. Så lenge omrøringa pågår kan ikke planteveksten komme i stand – dels på grunn av lite sollys, men mest fordi plantene føres nedover i vannmassene. Først når sola om våren har varma de øvre laga slik at vannmassene stabiliserer seg, kan våroppblomstringa begynne.